ერნანდო კორტეს დე მონროი ი პისარო ალტამირანო (ესპ. Hernando Cortés de Monroy y Pizarro Altamirano), ჩინებული მუჭოთ ერნან კორტესი (ესპ. Hernán Cortés; დ. 1485, მედელინი, ბადახოსიშ პროვინცია – ღ. 2 ქირსეთუთა 1547, კასტილიეხა-დე-ლა-კუესტა, სევილიაშ პროვინცია) — ესპანარი კონკისტადორი. მექსიკაშ ემაჭოფალი დო აცტეკეფიშ იმპერიაშ მუმაჯალიგარი. იმპერატორ კარლ V ჰაბსბურგიქ თიშ ემჩჷ ოახაკაშ ლეხერიშ მარკიზიშ ტიტული. თიშ რინაშ გეშა ძალამ მერკე ინფორმაცია რე ასქილადირი, თეშენ კორტესიშ პიჯობუაშ დო მონძეშ გეშა ისტორიკოსეფი ობაღინე გინორთელ ვარაუდეფს გჷმორაგადანა.